stanford-oval/wikipedia huggingface dataset:
גאוגרפיה
תחומי עיסוק > גאוגרפיה אנושית > גאוגרפיה פמיניסטית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה אנושית > גאוגרפיה תחבורתית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה אנושית > גאוגרפיה תרבותית

זהו תחום מחקר בתוך הגאוגרפיה האנושית העוסק בתמורות שהאדם יוצר בנופו הפיזי של כדור הארץ, כמו בניית מדרגות חקלאיות באזורים הרריים, אך גם עוסק בתמורות בנוף התרבותי עצמו, היינו בנוף שהאדם יצר כמו סגנונות בנייה של כפרים וישובים עירוניים. התחום קשור למדעים נוספים כמו אנתרופולוגיה, סוציולוגיה, היסטוריה. התחום מושפע בדור האחרון מגישות ביקורתיות חברתיות, תאוריות פוסט מודרניות או פוסט קולוניאליות. בתחומי הגאוגרפיה התרבותית נכללים גם ביקורת על הייצוגים הגאוגרפיים הקלסיים, כמו מפות ואטלסים ומשמעותם בעיצוב הדימוי המרחבי התרבותי.
תחומי עיסוק > גאוגרפיה פיזית

ענף זה מתעסק בגאוגרפיה כמדע כדור הארץ, ועושה שימוש במתמטיקה ופיזיקה על מנת להבין את תנועת כדור הארץ ומערכת היחסים שלו עם גופים אחרים במערכת השמש, ובעיקר – את מרכיבי הנוף הטבעיים ומעצביו, כגון פני השטח (הטופוגרפיה), הקרקעות והמסלע (גאומורפולוגיה), המים (הידרולוגיה) והאקלים (קלימטולוגיה). כמו כן הענף כולל גם את התחומים גאוגרפיה סביבתית ו־"landscape ecology", שזכו לפיתוח ניכר בדור האחרון.
תחומי עיסוק > גאוגרפיה פיזית > אוקיינוגרפיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה פיזית > ביוגאוגרפיה

תחום מדעי שעוסק בלימוד הפיזור הגאוגרפי של מינים ביולוגיים במרחב ולאורך הזמן. בכך, הביוגאוגרפיה משלבת בין מדעי הגאוגרפיה למדעי הביולוגיה, ועוסקת בין השאר בחקר המגוון הביולוגי ובהבנת התנאים הגאוגרפיים הדרושים לקיומם של יצורים, והשפעתם של תנאים אלו ואחרים על תכונותיהם של היצורים.
תחומי עיסוק > גאוגרפיה פיזית > גאודזיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה פיזית > גאומורפולוגיה

ענף במדעי כדור הארץ, העוסק בתהליכים היוצרים ומעצבים את הנוף (תהליכי "בנייה" נופיים). הגאומורפולוגיה שואפת לנתח ולצפות את דרכי היווצרות הנוף והשתנותו, באמצעות תצפיות שטח, ניסויים פיזיקליים ומודלים מתמטיים. הגאומורפולוגיה מתקשרת לתחומים נוספים, ובהם גאולוגיה, גאוגרפיה פיזית, טקטוניקה, ארכאולוגיה, פדולוגיה והנדסה.
תחומי עיסוק > גאוגרפיה פיזית > הידרוגרפיה והידרולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה פיזית > טופוגרפיה

תחום בגאוגרפיה, העוסק בחקר צורות פני השטח של כדור הארץ, תיאורן ומיפויים (מיוונית, טופוס – שטח, גרפיה – רישום). תחום זה נלמד באוניברסיטה, תנועות נוער, חוגי סיירות ובצבא. יישום מעשי של תורה זו הוא ביצירת מפות טופוגרפיות ובניווט. לטופוגרפיה שימושים אזרחיים וצבאיים שונים, ובהם תיור, ניווט, וככלי עזר לפעילות צבאית ולהנדסה אזרחית. הגוף המרכזי האחראי על תחום זה בישראל, הוא המרכז למיפוי ישראל (מפ"י).
תחומי עיסוק > גאוגרפיה פיזית > מטאורולוגיה וקלימטולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה פיזית > פדולוגיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
תחומי עיסוק > גאוגרפיה רגיונלית

תחום החקירה הוותיק ביותר בתוך הגאוגרפיה, וראשיתו עוד מימי יוון העתיקה. תחום זה עוסק בתיאור התכונות הייחודיות של אזורים-חבלים בעולם. זאת על ידי חקירת מאפייניהם הפיזיים כאקלים, רכסי הרים, נהרות או צומח טבעי. במקביל ישנה חקירת המאפיינים האנושיים של האזור כיישובים, אוכלוסייה, תחבורה, כלכלה ועוד. המטרה המרכזית של החקירה הרגיונלית היא מציאת והגדרת המאפיינים המיוחדים של האזור הנחקר בהשוואה לאזורים אחרים. פועל יוצא של התחום היא שיטת הרגיונליזציה שבה מחלקים אזור גדול כמו מדינה, לאזורי משנה קטנים יותר, קובעים את הגבולות ביניהם לצרכים שונים כמו איסוף נתונים סטטיסטיים או תחומי שלטון מקומי.
תחומי עיסוק > גאוגרפיה כמקצוע לימודי

הגאוגרפיה היא אחת המקצועות הנלמדים בבתי הספר היסודיים והתיכוניים בכל ארצות העולם. תפקידה של הוראת הגאוגרפיה היא לחשוף את התלמיד לידע על ארצו ומולדתו של התלמיד ועל חלקי העולם השונים, נופם הפיזי והאנושי. מקצוע הגאוגרפיה מקנה לתלמיד מיומנויות בסיסיות של התמצאות במפות, אחד מכישורים החשובים ליכולת של התלמיד לתפקד כאדם עצמאי במרחב בו הוא חי. מאז אמצע המאה ה-19, החינוך הגאוגרפי הפך לכלי חשוב בעיצוב הערכים ותחושת הלאומיות של התלמידים.
גאוגרף

גאוגרף הוא חוקר המתמחה בגאוגרפיה, שהיא חקר הגורמים הפיזיים והאנושיים שעיצבו את פני כדור הארץ. על אף שהיסטורית גאוגרפים מזוהים עם הכנת מפות, הרי שהקרטוגרפיה היא רק אחד מענפי הגאוגרפיה. הגאוגרף מתמחה לא רק בתנאים הפיזיים של השטח, אלא גם בהשפעתם על החיים, האקולוגיה, האקלים ומזג האוויר, הכלכלה, השפה, ההיסטוריה והתרבות.
תחומים משיקים

דמוגרפיה
גאולוגיה
מדעי כדור הארץ
תכנון סביבתי
תכנון ערים ואזורים
קרטוגרפיה
בישראל > חקר הגאוגרפיה בישראל

הספרות הגאוגרפית בעברית ותרומתם של היהודים לספרות הגאוגרפית דל בהשוואה למקצועות אחרים.
בשנת 1949 הקים פרופסור דוד עמירן את המחלקה הראשונה לגאוגרפיה באוניברסיטה העברית בירושלים – המחלקה הראשונה לגאוגרפיה באוניברסיטאות בישראל. עמירן נחשב לאבי הגאוגרפיה הישראלית המודרנית.
בישראל > גאוגרפיה היסטורית בישראל

בארץ ישראל, שימשה תחילה הגאוגרפיה ההיסטורית ככלי עזר בידי חוקרי המקרא והארכאולוגים, לזיהוי אתרים ותוואים קדומים (בעיקר בתקופת התנ"ך). לאחר מכן התפתחה להיות תת-תחום בפני עצמו, שמרבה לעסוק בדינמיקה של תופעות מרחביות מורכבות בעבר הקרוב (כגון תהליכי התיישבות בראשית העת החדשה), ולעמוד על הקשריהם, משמעותם והשלכותיהם. בתור אבי הגאוגרפיה ההיסטורית המודרנית בארץ נחשב הגאוגרף פרופסור יהושע בן אריה מהאוניברסיטה העברית בירושלים.
ראו גם

רשימת מגלי ארצות
גאוגרפיה פיזית
גאוגרפיה פיזית - מונחים
גאוגרפיה אנושית
גאוגרפיה היסטורית
גאוגרפיה תרבותית
מדינות (לפי שם)
מדינות לפי אוכלוסייה, שטח וצפיפות
גאוגרפיה עירונית
מונחים בגאוגרפיה עירונית
מערכות מידע גאוגרפי - GIS
ביאורים

↑  כלומר כזה שהמחקר בו מתבסס על שניים או יותר תחומים מדעיים.
הערות שוליים

↑  מפמ"ר גאוגרפיה במשרד החינוך.
↑  Preston James and Geoffrey Martin, All Possible Worlds, New York: John Wiley & Sons, 1981.
↑  ברוור, א.י, גאוגרפיה, אינצקלופדיה העברית כרך 9, 1964, עמ' 70.
↑  בר-גל, יורם, ״כבר שמעתי שדנים עליך בסנט״: מיסוד הגאוגרפיה באוניברסיטה העברית 1927–1949, לבסקי, ח. (עורכת) תולדות האוניברסיטה העברית בירושלים, התבססות וצמיחה כרך ראשון, הוצאת מאגנס, עמ' 411–432
| --- | --- |
בקרת זהויות :  NLI: 987007292715105171  GND: 4020216-1  HDS: 008266  LCCN: sh00005919  LNB: 000054437  NARA: 10639745  NDL: 00573070  NKC: ph114618  NLK: KSH1998012041  SUDOC: 027534499 
דיוקן עצמי של אלכסנדר פון הומבולדט, מחלוצי הגאוגרפיה המודרנית
צפיפות אוכלוסין לפי מדינה, 2006
נוף כפרי באנגליה – נוף תרבותי מעשי אדם
הגאוגרפיה הרגיונלית מחלקת מדינה לתת-אזורים על פי עקרונות מסוימים, ונעזרת להצגתם במפות ואטלסים.
הנוף הנשקף ממלון סטלהיים מציג טופוגרפיה הררית
כריכת ספר לימוד בגאוגרפיה משנות העשרים, הופיע בוורשה, פולין, נלמד בארץ ובגולה בבתי ספר עבריים.
הייתי כלבתו הפרטית של קולונל שולץ

| --- | --- |

 מידע כללי
 מאת:  מוניק קורנו
 שפת המקור:  עברית 
 סוגה:  ספרות השואה, ארוטיקה אפלה
 תקופת התרחשות:  השואה
 הוצאה
 הוצאה:  עשת
 עורך:  פרץ הלפרין ויצחק גוטמן
 
הייתי כלבתו הפרטית של קולונל שולץ הוא ספר מתוך סדרת ספרי "סטאלג" שעסקה ביחסים בין שבויים ושבויות לשובייהם הנאצים במהלך מלחמת העולם השנייה. הוא נחשב לאחד המפורסמים והידועים ביותר בסדרה. כל עותקיו הושמדו בידי המשטרה ורק ארבעה אספנים ידועים מחזיקים בעותק שלו.
הספר יצא לאור בהוצאת "עשת" על ידי פרץ הלפרין ויצחק גוטמן בשנות השישים ועורר סערה ציבורית רבה בשל תוכנו הפרובוקטיבי. תמונת השער של הספר שבה נראית אישה בחזייה ועליה סימני הצלפת שוט וצלב קרס על המצח, הוסיפה למחלוקת. הספר נחשב לספר פורנוגרפי ונעשה ריקול לכל העותקים שלו זמן קצר לאחר פרסומו. רק מספר עותקים בודדים שרדו והגיעו לידי אספנים. הוא הוחרם על-ידי הצנזורה וזכה לתואר "הספר הנורא והמזוויע ביותר שיצא אי-פעם בשפה העברית".
הסופרת המוזכרת בספר היא מוניק קורנו אך כנראה מדובר בשם עט משום שחיפוש אחר שמה מגלה שמדובר בשם בדוי ואין סופרת כזו במציאות. זהות המחבר האמיתית נותרה בגדר תעלומה.
עלילת הספר

הספר מגולל את סיפורה של אישה צרפתייה בשם ננסי, שעולמה מתהפך כאשר הנאצים כובשים את צרפת. בעלה האהוב אנרי נלקח ממנה על ידי קולונל גרמני לאחר שננסי התחצפה והשפילה אותו בפני חייליו. הקולונל טוען שננסי היא "מרגלת חשובה" ולוקח אותה איתו חזרה לגרמניה. ננסי מספרת לפסיכיאטר שלה את כל מה שהתרחש בוילה של הקולונל תוך שהיא מתארת בפרטים את התנסויותיה, תחושותיה ומחשבותיה במהלך התקופה שבה הייתה בשבי. ההתעללות כוללת כפייה על האישה להשתתף באורגיות מזוויעות המתוארות בפירוט חסר תקדים בספרות בשפה העברית. בנוסף, האישה נכבלת באופן קבוע בשרשרת ברזל ונכלאת יחד עם כלבו האימתני של הקולונל, שמתייחס אליה כאל "כלבה" לכל דבר. במהלך ההתעללות, האישה יולדת תינוק לקולונל.
הפרקים האחרונים של הספר מתארים את נקמתה של ננסי לאחר חיפושים ממושכים אחר הקולונל בתום המלחמה, היא מצליחה ללכוד את הקצין הנאצי בכוחות עצמה. בנקמה על ההתעללות שסבלה, היא כולאת אותו בשרשרת ברזל, בדיוק כפי שעשה לה במשך חודשים ארוכים.
חידת הכותב

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

1 2 3  אלי אשד, ברוכה הבאה לקולונל שולץ:חקירה על הספר "הייתי כלבתו הפרטית של קולונל שולץ" מאת "מוניק קורנו ", באתר המולטי יקום של אלי אשד, ‏2007-07-19
↑  דוד שליט, ‏ידינו המסוקסות, באתר גלובס, 20 ביוני 2002
1 2 3  הייתי כלבתו הפרטית של קולונל שולץ – חלק 2 – סטאלג – פודקאסט | מקריאים סטאלגים (באנגלית אמריקאית)
פיגוע הירי במוזיאון השואה בוושינגטון די. סי. (2009)

| --- | --- |

 תאריך:  10 ביוני 2009
 מקום:  מוזיאון ארצות הברית לזכר השואה 
 קואורדינטות:  38°53′12″N 77°01′57″W﻿ / ﻿38.886667°N 77.0325°W﻿ / 38.886667; -77.0325
 סוג:  פיגוע ירי
 נשק:  רובה
 הרוגים:  1
 מבצע:  ג'יימס וונקר פון ברון
 מניע:  פשע שנאה על רקע אנטישמיות
  (למפת וושינגטון די. סי. מוגדלת) פיגוע הירי במוזיאון השואה(למפת וושינגטון די. סי. רגילה) פיגוע הירי במוזיאון השואה
 
פיגוע הירי במוזיאון השואה בוושינגטון די. סי. היה פיגוע ירי ופשע שנאה על רקע אנטישמי, שהתרחש במוזיאון ארצות הברית לזכר השואה בוושינגטון די. סי. שבארצות הברית, בסביבות השעה 12:50 ב-10 ביוני 2009.
רקע

מוזיאון ארצות הברית לזכר השואה היה בעבר יעד לטרור מצד אנשים הדוגלים בעליונות לבנהן עוד מהקמתו ב-1993. בשנת 2002 סוכלה תוכנית של שני אנשים הדוגלים בעליונות לבנה אשר זממו לתקוף את המוזיאון באמצעות פצצת דשן.
הפיגוע

בסביבות השעה 12:50 ב-10 ביוני 2009, ג'יימס וונקר פון ברון בן ה-88 נכנס למוזיאון ארצות הברית לזכר השואה בוושינגטון די. סי., עם רובה וירה למוות בשוטר שאיבטח את המוזיאון. שוטרים אחרים במוזיאון השיבו באש ופצעו את פון ברון אשר נתפס לאחר מכן.
פון ברון הואשם בבית המשפט הפדרלי ב-11 ביוני 2009 ברצח מדרגה ראשונה. ב-29 ביולי 2009 חבר מושבעים פדרלי הגיש נגד פון ברון כתב אישום שכלל שבעה סעיפים כללו שלושה אישומים בפשעי שנאה, וכן ארבעה אישומים שהפכו אותו כשיר לעונש מוות. בספטמבר 2009, שופט הורה שפון ברון יעבור הערכת כשירות כדי לקבוע אם יוכל לעמוד לדין או לא. ב-6 בינואר 2010 פון ברון מת מסיבות טבעיות בעת שהמתין למשפטו.
פון ברון דגל בעליונות לבנה, היה מכחיש השואה ונאו-נאצי. פון ברון הורשע בעבר בכניסה לבניין הפדרל ריזרב עם כלי נשק שונים במהלך שנת 1981 ובניסיון לבצע מעצר אזרחי לחברי מועצת הנגידים של הפדרל ריזרב.
ראו גם

טרור בארצות הברית
הערות שוליים

↑  Halsey III, Ashley; Paul Duggan (2009-06-11). "Was He Capable of This? Yes". Washington Post. ארכיון מ-2012-11-08. נבדק ב-2009-06-13.
↑  "Guard Slain in Museum Shootout ID'd; Gunman Hospitalized". WJLA-TV. 2009-06-10. אורכב מ-המקור ב-2009-06-13. נבדק ב-2009-06-10.
↑  Wilgoren, Debbi; Branigin, William (2009-06-10). "2 People Shot at U.S. Holocaust Museum". The Washington Post. ארכיון מ-2009-08-26. נבדק ב-2009-06-10.
1 2  Del Quentin Wilber, Von Brunn, white supremacist Holocaust museum shooter, dies (אורכב 03.02.2017 בארכיון Wayback Machine), Washington Post (January 7, 2010), B01.
↑  "Criminal Complaint (U.S v. James Wenneker von Brunn)". FindLaw. 2009-06-11. ארכיון מ-2009-06-14. נבדק ב-2009-06-11.
↑
↑  Wilber, Del Quentin (2009-07-29). "Holocaust Museum Shooter Indicted on First-Degree Murder". The Washington Post. ארכיון מ-2012-11-08. נבדק ב-2009-07-30.
↑  "James Von Brunn Indicted for Murder of Special Police Officer Stephen Johns and Hate Crimes Charges for Attack on the United States Holocaust Memorial Museum" (הודעה לעיתונות). Federal Bureau of Investigation. 2009-07-29. ארכיון מ-2017-05-12. נבדק ב-2009-07-30.
↑  "North Carolina: Shooting Defendant Is Transferred". The New York Times. Associated Press. 2009-09-28. pp. A23. ארכיון מ-2015-11-08. נבדק ב-2009-09-29.
↑  Pilkington, Ed (ינואר 7, 2010). "Holocaust museum shooting suspect dies". The Guardian. London: guardian.co.uk. ארכיון מ-ספטמבר 9, 2013. נבדק ב-ינואר 7, 2010.
↑  "Suspect is seized in Capital in threat at Federal Reserve". The New York Times. United Press International. 1981-12-08. ארכיון מ-2016-03-24. נבדק ב-2017-02-20.
אלפרד זיידל

| --- | --- |

 לידה:  30 בינואר 1911 מינכן, הקיסרות הגרמנית 
 פטירה:  25 בנובמבר 1993 (בגיל 82) מינכן, הרפובליקה הפדרלית של גרמניה 
 מדינה:  גרמניה גרמניה
 השכלה:  אוניברסיטת מינכן 
 תקופת כהונה:  ? – 25 בנובמבר 1993 
 תקופת הפעילות:  ? – 25 בנובמבר 1993 
 תפקידים בולטים:  חבר בית הנבחרים הבווארי, שר הפנים של בוואריה, שר המשפטים של בוואריה 
 פרסים והוקרה:  מסדר ההצטיינות הבווארי  צלב המפקד של מסדר המצוינות של הרפובליקה הפדרלית של גרמניה 
 
אלפרד זיידל (בגרמנית: Alfred Seidl;‏ 30 בינואר 1911 – 25 בנובמבר 1993) היה משפטן ופוליטיקאי גרמני, חבר המפלגה הנוצרית-סוציאלית בבוואריה.
ביוגרפיה

ב-1938 קיבל דוקטורט במשפטים מאוניברסיטת מינכן.
לפי ההיסטוריון ריצ'רד ג'. אוונס, החזיק זיידל בעמדות נאציות. זיידל היה חבר המפלגה הנאצית מ-1937 עד 1940. מ-1940 היה חבר בוורמאכט וב-1945 השתקע במינכן והחל לעבוד כעורך דין.
זיידל זכה לפרסום כסנגור במשפטי נירנברג, שבמהלכם הגן על הנס פרנק ורודולף הס ופעל למען שיקומו של האחרון עד סוף ימיו. במשפט המיניסטריונים היה סנגורו של הנס לאמרס, במשפט פוהל הגן על אוסוולד פוהל, במשפט הרופאים על פריץ פישר, קארל גבהרדט והרטה אוברהויזר ובמשפט אי גה פארבן על וולטר דירפלד (אנ'). כמו כן הגן על אילזה קוך במשפטה.
מ-1958 עד 1986 היה זיידל חבר בפרלמנט הבווארי (אנ'). מנובמבר 1974 ועד מאי 1977 היה שר המשפטים של בוואריה, וממאי 1977 ועד 1978 היה שר הפנים. בתקופת כהונתו כשר הפנים הושלמה הרפורמה המוניציפלית בבוואריה.
זיידל מת ב-1993, בגיל 82.
הערות שוליים

↑  Alfred Seidl, Nuremberg Trials Project
| --- | --- |
בקרת זהויות :  NLI: 987007389086705171  PLWABN: 9810548522805606  BnF: cb12031172f (data)  GND: 124894232  ISNI: 0000 0000 8177 4833  LCCN: n84114812  NTA: 067960936  SUDOC: 028485068  VIAF: 51705058   WorldCat (עם VIAF): 51705058
יואכים פרינץ

| --- | --- |

 לידה:  10 במאי 1902 Bierdzany, רפובליקת פולין 
 פטירה:  30 בספטמבר 1988 (בגיל 86) ליווינגסטון, ארצות הברית 
 מדינה:  גרמניה, ארצות הברית 
 השכלה:  אוניברסיטת גיסן  בית המדרש לרבנים בברסלאו 
 תקופת הפעילות:  ? – 30 בספטמבר 1988 
 
 www.joachimprinz.com
 
מפגש של מנהיגי זכויות האזרח יחד עם נשיא ארצות הברית ג'ון פיצג'רלד קנדי
הרב יואכים פרינץ (Joachim Prinz;‏ 10 במאי 1902 - 30 בספטמבר 1988) היה רב רפורמי, ממנהיגי יהדות גרמניה לפני השואה ומראשי יהדות ארצות הברית. כיהן בין היתר כנשיא הקונגרס היהודי האמריקאי, כסגן יו"ר הקונגרס היהודי העולמי והיה חבר ההסתדרות הציונית העולמית. כמו כן היה מקורב לתנועה לזכויות האזרח של ארצות הברית ונאם לצד מרטין לותר קינג ואחרים בטקס הנעילה של המצעד לוושינגטון למען תעסוקה וחירות ב-1963 (בו נשא קינג את נאומו "יש לי חלום").
תולדות חייו

פרינץ נולד בכפר Bierdzany (בזמן הכיבוש נקרא Burkhardsdorf)  ליד אופולה שבשלזיה (כיום בשטח פולין, אז בשטח פרוסיה) וזכה לחינוך יהודי. ב-1917 הצטרף לתנועת הנוער הציונית "בלאו וייס". בגיל 21 כבר היה בעל תואר דוקטור מאוניברסיטת גיסן והחל לכהן כרב ומורה בבית המדרש לרבנים בברסלאו. בשנת 1926 התמנה לרבה של קהילת ברלין הליברלית, תפקיד בו החזיק עד 1936.
בשנת 1934 פרסם פרינץ ספר ציוני בשם "אנו היהודים" (Wir Juden), שעורר מחלוקת. פרינץ קבע בו שבעקבות נפילת הליברליזם וכישלון ההתבוללות - רק הציונות יכולה לפתור את בעיית היהודים בעולם. פרינץ הדגיש את הצורך של היהודים להפוך לאומה מובחנת ונבדלת ולהילחם על הגדרתם העצמית, כיוון שאין כל תקווה שיוכלו להיטמע בקרב הציבור הלא-יהודי, התבוללות אינה יכולה לפתור את מצבם, ורק שאיפה מדינית יכולה לסייע להם להיחלץ מן האנטישמיות. פסקה מהחיבור, שהוצאה מהקשרה, משמשת תועמלנים אנטי-ציונים ומכחישי השואה לטעון שכביכול, פרינץ סבר שהתנועה הציונית והתנועה הנאצית יוכלו להידבר ביניהן, הודות לאמונתן המשותפת ב"טוהר העם והגזע".
עד מהרה החל פרינץ להטיף ליהודים לעזוב את גרמניה מהר ככל האפשר. עם זאת, הוא עצמו נשאר בגרמניה עד 1937, ואף נעצר מספר פעמים על ידי הגסטאפו, עד שחולץ והיגר לארצות הברית בסיועו של סטיבן וייז.
עם הגיעו לארצות הברית התיישב פרינץ בניוארק, ניו ג'רזי והיה למנהיג קהילת בית הכנסת Temple B'nai Abraham. הוא היה חבר פעיל ב-United Palestine Appeal (שהפכה למגבית היהודית המאוחדת) לגיוס תמיכה בסוכנות היהודית. במהלך השנים הפך למנהיג בולט בקרב יהדות ארצות הברית וכיהן בתפקידים רשמיים כנשיא הקונגרס היהודי האמריקאי (1958–1966), מנהל הוועידה לתביעות יהודיות חומריות כנגד גרמניה ונמנה עם מייסדי ועידת הנשיאים (והיה היו"ר שלה בשנים 1965-1967). פרינץ קיים קשרים ידידותיים עם מנהיגי מדינת ישראל, אך לא עלה אליה. לפיכך זכה לבוז, למשל מאת משה שמיר שכינה אותו "נסיך (פרינץ=נסיך) יהודי אמריקה" ושאל מדוע אינו עולה לארץ. פרינץ נימק את סירובו לעלות במונופול שיש ליהדות האורתודוקסית על חיי הדת במדינת ישראל ובאי-קבלתם של אורחות החיים, המנהגים והמסורות הדתיות והקהילתיות של עולים רפורמים מארצות הברית על ידי הממסד הדתי בישראל.
בשנת 1964 עורר פרינץ סערה כאשר הציע בכנס של הקונגרס היהודי האמריקאי בירושלים לשנות את הנוסח של קריאת שמע.
פעילות מרכזית נוספת של פרינץ הייתה עם התנועה לזכויות האזרח של ארצות הברית. הוא ראה זהות בין תלאות האפרו-אמריקאים, ההפרדה הגזעית וחוסר השוויון ממנו סבלו לבין התלאות אותם סבלו היהודים לאורך הדורות. בין היתר שיתף פעולה עם מרטין לותר קינג, צעד במצעד הגדול לוושינגטון ונשא את נאומו מיד לפני שעלה קינג לדוכן לשאת את נאום "יש לי חלום". בנאומו אמר שלפי ניסיונו בגרמניה הנאצית החטא הגדול ביותר של האנושות הוא השתיקה נוכח עוולות.
לקריאה נוספת

גדעון גרייף, בימי שואה ופקודה, יחידות 5-6, האוניברסיטה הפתוחה, עמ' 67
הערות שוליים

↑  אתר פרו-פלסטיני המכיל תרגום מסולף מגרמנית לאנגלית
↑  משה שמיר, נתן אלתרמן: המשורר כמנהיג, עמ' 121
↑  סופר דבר, נפתח הדו-שיח השלישי ישראל-ארצות הברית, דבר, 11 באוגוסט 1964
↑  הרפורמה - הדרגה האחרונה לפני הנצרות; ראביי יואכים פרינץ מציע לשנות נוסח "שמע ישראל", הצופה, 12 באוגוסט 1964.
↑  דיווח על הנאום בסט. פטרסבורג טיימס, 31 באוגוסט 1963
| --- | --- |
בקרת זהויות :  NLI: 987007266867105171  PLWABN: 9811344114805606  BnF: cb158216801 (data)  CiNii: DA10832167  GND: 116290870  ISNI: 0000 0000 8412 6057  LCCN: n86048683  NKC: uk2011668905  NLA: 35434137  NSK: 000236234  NTA: 068509766  RERO: 02-A017070029  SNAC: w6c64csp  SUDOC: 117402109  Trove: 951445  VIAF: 115648009   WorldCat (עם VIAF): 115648009
אריק מקולום

| --- | --- |

 לידה:  22 בינואר 1988 (בן 37) קאנטון, אוהיו, ארצות הברית
 שם מלא:  אריק ליין מקולום השני
 עמדה:  רכז, קלע
 גובה:  1.88 מטרים
 מספר:  3
 מכללה:  מכללת גושן
 דראפט:  לא נבחר, 2010
 קבוצות כשחקן
 2010–2011 2011–2012 2012–2013 2013–2014 2014–2015 2015–2016 2016–2017 2017 2017–2018 2018–2020 2020–2021 2021–2022 2022–2025  2025-:  ברק נתניה הפועל כפר סבא אפולון פטרס פאניוניוס ג'ג'יאנג גולדן בולס גלאטסראיי בייקונג פליי דרגונס גלאטסראיי אנאדולו אפס אוניקס קאזאן חימקי לוקומוטיב קובאן פינאר קרשיאקה  פנרבחצ׳ה
 הישגים כשחקן
 השחקן הזר של השנה בליגה הלאומית (2012)  מלך הסלים של היורוקאפ (2014)  מלך הסלים של ליגת העל היוונית (2014)  2 מלך הסלים של ליגת העל הסינית (2015, 2017)  MVP של היורוקאפ (2016)  אליפות היורוקאפ (2016)  2 חמישיית העונה ביורוקאפ (2016, 2019)  הגביע הטורקי (2018)  חמישיית הזרים של העונה בליגת ה-VTB ‏(2019)  מלך הסלים של ליגת ה-VTB ‏(2022)
 
אריק ליין מקולום השני (באנגלית: Errick Lane McCollum II; נולד ב-22 בינואר 1988) הוא כדורסלן אמריקאי המשחק בעמדות הרכז והקלע בפנרבחצ׳ה מליגת העל הטורקית והיורוליג.
קריירה בתיכון

מקולום למד בבית הספר התיכון גלן אוק בקאנטון, אוהיו, מ-2002 עד 2006, שם שיחק עם סנטר ה-NBA לעתיד, קוסטה קופוס.
קריירת מכללות

מקולום שיחק כדורסל מכללות במכללת גושן מ-2006 עד 2010. הוא סיים כקלע המוביל בכל הזמנים של המכללה עם 2,789 נקודות בקריירה. הוא נבחר לחמישייה הראשונה של חטיבה II אול-אמריקן של NAIA בעונת הסיניור (הרביעית והאחרונה שלו).
קריירה מקצועית > ישראל

מקולום החל את הקריירה המקצוענית שלו בשנת 2010, באליצור עירוני נתניה מליגת העל בכדורסל. בעונת 2011/12 הוא שיחק בהפועל כפר סבא מהליגה הלאומית, במדיה העמיד ממוצעים של 23.8 נקודות, 7.6 ריבאונדים ו-3.4 אסיסטים למשחק.
קריירה מקצועית > יוון

מקולום שיחק במועדון הליגה היוונית אפולון פטרס במהלך עונת 2012/13. הוא הצטרף למועדון היווני פאניוניוס לעונת 2013/14. במהלך עונת 2013/2014, הוא הוביל הן את הליגה היוונית והן את התחרות האירופית השנייה בחשיבותה, היורוקאפ, בנקודות.
קריירה מקצועית > סין

ביולי 2014, מקולום הצטרף לסגל ליגת הקיץ של דנוור נאגטס לליגת הקיץ 2014.
בקיץ 2014 חתם מקולום חתם על חוזה לשנה בג'ג'יאנג גולדן בולס מליגת ה-CBA. ב-30 בינואר 2015 הוא קבע את שיא הנקודות החדש במשחק יחיד בליגה הסינית, 82, והוסיף 10 ריבאונדים ו-4 אסיסטים באותו משחק, אך קבוצתו הפסידה במשחק לגואנגדונג סאות'רן טייגרס 119–129.
קריירה מקצועית > טורקיה

ב-5 בספטמבר 2015 חתם מקולום על חוזה לשנה במועדון הטורקי גלאטסראיי מליגת העל הטורקית והיורוקאפ. בעונת 2015/2016 ביורוקאפ, הוא נבחר לחמישיית העונה וזכה בפרס ה-MVP של היורוקאפ. קבוצתו של מקולום, גלאטסראיי, זכתה בסופו של דבר באליפות היורוקאפ באותה העונה.
קריירה מקצועית > חזרה לסין

ב-1 באוגוסט 2016, מקולום חתם בבייקונג פליי דרגונס מה-CBA. הוא הוביל את ליגת ה-CBA בנקודות בפעם השנייה.
קריירה מקצועית > חזרה לטורקיה

ב-8 במרץ 2017, חזר מקולום לטורקיה ולגלאטסראיי וחתם בקבוצה לשארית עונת 2016/17 של ליגת העל הטורקית.
ב-14 ביולי 2017 מקולום חתם במועדון הטורקי אנאדולו אפס מהליגה הטורקית והיורוליג, לעונת 2017/2018. ב-14 בנובמבר 2017 מקולום רשם 31 נקודות, כולל 8 מ-11 לשלוש, יחד עם ארבעה ריבאונדים ושלושה אסיסטים, בניצחון 92–72 על מכבי תל אביב. לאחר מכן הוא נבחר ל-MVP של מחזור 7 ביורוליג. ב-28 ביוני 2018 מקולום ואפס נפרדו רשמית.
קריירה מקצועית > רוסיה

ב-21 בספטמבר 2018, מקולום חתם בקבוצה הרוסית אוניקס קאזאן מהליגה המאוחדת של VTB לעונת 2018/2019. הוא העמיד ממוצעים של 19.9 נקודות למשחק בליגת ה-VTB. ב-19 ביולי 2020, מקולום נפרד מהקבוצה.
ב-7 בספטמבר 2020 חתם מקולום בחימקי מה-VTB. הוא קלע 14.1 נקודות בממוצע למשחק במשחקי ליגת ה-VTB.
ב-17 באוגוסט 2021 הוא חתם בלוקומוטיב קובאן, גם היא מה-VTB.
קריירה מקצועית > קדנציה שלישית בטורקיה

ב-22 ביוני 2022 חתם מקולום בפינאר קרשיאקה מליגת העל הטורקית וליגת האלופות בכדורסל, הליגה השלישית בחשיבותה באירופה.
טורניר ה-TBT

מקולום שיחק במדי אוברסיז אליט בטורניר ה-TBT. הוא היה רכז בקבוצות של 2015, 2016, 2017 ו-2018, שכולן זכו בטורניר. בשנת 2017, מקולום העמיד ממוצעים של 13.7 נקודות למשחק במהלך הטורניר. ב-TBT, מקולום שיחק שישה משחקים והעמיד בהם ממוצעים של 13.2 נקודות, 2.8 אסיסטים ו-2.7 ריבאונדים למשחק. אוברסיז אליט הגיעה למשחק הגמר, ניצחה 70–58 וזכתה בתואר ה-TBT הרביעי ברציפות שלה. מקולום גם נבחר לנבחרת הטורניר ב-2018. מקולום לא שיחק ב-טורניר ה-TBT ב-2019, עקב נישואיו.
חיים אישיים

אחיו הצעיר של אריק, סי. ג'יי. מקולום, גם הוא כדורסלן מקצועי המשחק בניו אורלינס פליקנס מה-NBA.
לקריאה נוספת

מקולום, אריק (5 באוגוסט 2016). "How to Grind Your Way to $2 Million". The Players' Tribune. נבדק ב-4 באוגוסט 2018. {{cite web}}:  (עזרה)